turjo4nis/wikipedia-bn-dump-20250701 huggingface dataset:
যশস্বিনী সিং দেসওয়াল

যশস্বিনী সিং দেশওয়াল একজন ভারতীয় মহিলা স্পোর্ট শ্যুটার। তিনি রিও ডি জেনিরোতে ২০১৯ আইএসএসএফ বিশ্বকাপে ১০ মিটার এয়ার পিস্তল বিভাগে স্বর্ণপদক জিতেছিলেন এবং ২০২০ গ্রীষ্মকালীন অলিম্পিকে ভারতের পক্ষে কোটা অর্জন করেছিলেন।

প্রাথমিক জীবন 
যশস্বিনীর জন্ম ১৯৯৭ সালের ৩০শে মার্চ নতুন দিল্লিতে । তার বাবা এসএস দেশওয়াল একজন আইপিএস অফিসার যিনি ইন্দো-তিব্বত সীমান্ত পুলিশের মহাপরিচালক এবং মা সরোজ দেশওয়াল পাঁচকুলায় আয়কর প্রধান কমিশনার হিসাবে কর্মরত।

কেরিয়ার 
২০১৯ সালে, যশস্বিনী রিও ডি জেনিরোতে ২০১৯ আইএসএসএফ বিশ্বকাপে স্বর্ণপদক জিতেছিলেন এবং ভারতের জন্যে ২০২০ গ্রীষ্মকালীন অলিম্পিকের কোটা অর্জন করেন। চূড়ান্ত পর্বে তিনি প্রাক্তন অলিম্পিক এবং বিশ্ব চ্যাম্পিয়ন ওলেনা কোস্টেভিচকে পরাজিত করেছিলেন।

তথ্যসূত্র 

ভারতীয় মহিলা শুটার
১৯৯৭-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের শুটার
ভারতীয় অলিম্পিক শুটার
২০২১ গ্রীষ্মকালীন ইউনিভার্সিয়াডের পদক বিজয়ী
সিয়োন

সিয়োন ( Ṣîyōn, LXX ; ) বা জায়োন হলো হিব্রু বাইবেলে উল্লিখিত একটি স্থানের নাম যা যিরূশালেম  ও সমগ্র ইস্রায়েল দেশের সমার্থক হিসাবে ব্যবহৃত হয়।

এই নামটি হিব্রু বাইবেলের ২ শমূয়েল (৫:৭) পুস্তকে পাওয়া যায়, এই পুস্তকটি খ্রীষ্টপূর্ব মধ্য ৬ষ্ঠ শতাব্দীর পূর্বে বা কাছাকাছি সময়ে রচিত হয়েছিল। এটি প্রকৃতপক্ষে যিরূশালেমের একটি নির্দিষ্ট পাহাড়কে (সিয়োন পর্বত) নির্দেশ করে যা মোরিয়া পর্বতের (মন্দির পর্বত) দক্ষিণদিকে অবস্থিত।

ব্যুৎপত্তি
সিয়োন (ṣiyôn) শব্দের ব্যুৎপত্তি অনিশ্চিত।

পুরাতন নিয়মের শমূয়েলের পুস্তকে (২ শমূয়েল ৫:৭) দায়ূদ কর্তৃক জয় করা একটি যিবূষীয় দুর্গের নাম হিসাবে উল্লেখিত এই শব্দটির উৎস ইস্রায়েলীয়দের পূর্ববর্তী বলে মনে হয়। সেমেটিক হলে এটি ইব্রীয় শব্দমূল সিয়্যন ṣiyyôn (“প্রাসাদ”) বা ইব্রীয় সিয়্যা  ṣiyya (“শুষ্ক ভূমি” বা “মরুভূমি”, যিরমিয় ৫১:৪৩) থেকে উদ্ভূত হতে পারে। হুরীয় শব্দ সেয়া šeya (“নদী” বা “স্রোত”)-এর সাথে একটি অসেমিটিক সম্পর্কের এবং একটি হিত্তীয় উৎসেরও পরামর্শ দেওয়া হয়েছে।

শব্দটির ৎসিয়োন  (Tzion, তিবিরীয় উচ্চারণরীতি: Ṣiyyôn) রূপটি তানাখে ১০৮ বার এবং পদাশ্রিত নির্দেশক-সহ হাৎসিয়োন (HaTzion) রূপে একবার আবির্ভূত হয়।

ৎসাদ সাধারণত ইংরেজি বাইবেল অনুবাদে z হিসাবে লিপ্যন্তরিত হয়, তাই বানান Tzion-এর পরিবর্তে Zion হয়। এই প্রচলটি স্পষ্টতই জার্মান লিখনবিধি থেকে উদ্ভূত, যেখানে z সবসময়  রূপে উচ্চারিত হয়।

তথ্যসূত্র

জেরুসালেমের ভূগোল
জেরুসালেমের ইতিহাস
রাস্তাফারি
জায়নবাদ
শাহ রুকুন উদ্দিন

শাহ রুকুন উদ্দিন () ছিলেন সিলেট অঞ্চলের চতুর্দশ শতাব্দীর মুসলিম সুফি। রাজনগরে ইসলাম প্রচার ও মুসলিম শাসন প্রতিষ্ঠায় শাহ মালুম বিশেষভাবে জড়িত। ১৩১৫ সালে তিনি শাহ কামাল কাহাফার সাথে যোগ দেন এবং শাহ জালালের সাথে সাক্ষাত করতে তার পিতা খাজা বুরহানউদ্দিন কেতনের সাথে পুনরায় মিলনের জন্য সিলেট অঞ্চলে বেড়াতে গিয়েছিলেন।

জীবন 
শাহ রুকনউদ্দিন ১৩ শতাব্দীতে বাগদাদে জন্মগ্রহণ করেছিলেন। তিনি তার বাবা সৈয়দ আলাউদ্দিনের সাথে যোগ দেন, যিনি শাহ জালালের সাথে এক দশক আগে সিলেটে এসেছিলেন। রুকনউদ্দিন তার ভাই সৈয়দ বাহাউদ্দিন, শাহ তাজউদ্দীন এবং সৈয়দ শামসুদ্দিন সহ তার মামা শাহ কামাল কাহাফার(রহঃ) পিতার সঙ্গে নিয়ে।  ও  হযরত শাফাই শাহ আউলিয়া(রহঃ) তিনিরা শাহ জালালের সাথে দেখা করার জন্য এবং শাহ কামালের  পিতা খাজা বুরহানউদ্দিন কেতনের সাথে পুনরায় মিলিত হওয়ার জন্য ১৩১২ খ্রিস্টাব্দে তারা সিলেটে পৌঁছে এবং দরগাহ মহল্লায় শাহ জালালের অনুসারী হিসাবে কিছুটা সময় কাটিয়েছিল। বাংলাদেশের ময়মনসিংহ ও কিশোরগঞ্জ, সিলেট সুনামগঞ্জ জেলা এসে আস্তানা থেকে ইসলাম ধর্ম প্রচার শুরু করেন।।

মৃত্যু এবং উত্তরাধিকার 
তিনি কীভাবে এবং কোন বছর মারা গেছেন তা স্পষ্ট নয়, তবে তাকে রাজনগর উপজেলার কুলাউড়া রোডের (এন ২০৮) কদমহাটায় একটি মাজারে সমাহিত করা হয়েছে। মাজারটি কদমহাটা বাজার জামে মসজিদ এবং রুকনউদ্দিনের নিজস্ব ঈদগাহের নিকটবর্তী।  তাঁর উরস ১৩ ফেব্রুয়ারি অনুষ্ঠিত হয় যা তাঁর মৃত্যুর তারিখ হিসাবে বিবেচিত হয়। তাঁর বংশধররা কদমহাতার সিডস হিসাবে পরিচিত, সুপরিচিত কবি সৈয়দ শাহ নূর এবং ভাষাবিদ সৈয়দ মুর্তজা আলী তাঁর বংশধর। তাঁর বংশধররা সাম্পাসি, আকামুরা, কামারচাক এবং বিজলীতেও পাওয়া যায়।

তথ্যসূত্র 

বাংলাদেশী সুফি সাধক
বাগদাদের ব্যক্তি
সিরুচেরি

সিরুচেরি দক্ষিণ ভারতের তামিলনাড়ু রাজ্যের চেঙ্গলপট্টু জেলায় অবস্থিত একটি আবাসিক ও অর্থনৈতিক অঞ্চল। একটি চেন্নাই মহানগরের দক্ষিণ দিকে অবস্থিত শহরতলি। মূল চেন্নাই শহর থেকে ৩৫ কিলোমিটার দক্ষিণে পুরাতন মহাবলীপুরম রোড তথা রাজীব গান্ধী সালাই বরাবর নাবলুর ও কেলমবক্কমের মাঝে অবস্থিত গ্রামটি তিরুপোরূর পঞ্চায়েত সমিতির অন্তর্গত।

তথ্যপ্রযুক্তি উদ্যান
সিরুচেরিতে রয়েছে সিপকট তথ্যপ্রযুক্তি উদ্যান। সিরুচেরি গ্রামে  জমির ওপর স্টেট ইন্ডাস্ট্রিজ প্রোমোশন কর্পোরেশন অব তামিলনাড়ু বা সংক্ষেপে সিপকট নামে এই উদ্যান প্রতিষ্ঠিত হয়। তামিলনাড়ুর সাইবার কোরিডরও এইখানে নিজেদের একটি দপ্তর খোলার জন্য উৎসাহ দেখিয়েছেন। পৃথক সাব-স্টেশন, বিদ্যুৎ সরবরাহ, টেলিফোন পরিষেবা, উচ্চগতির ডেটা সংযোগ প্রভৃতি প্রাথমিক তথ্যপ্রযুক্তি চাহিদাগুলি পরিকল্পনামাফিক রয়েছে। বেশ কিছু আইটি কোম্পানি এখানে নিজেদের প্লট নির্দিষ্ট করেছে আবার কিছু কোম্পানি তাদের দপ্তর গড়ে নিজেদের সুবিধামতো কাজ শুরু করে দিয়েছে। প্রথম পর্যায়ে ২৫০ একর জমির ওপর কাজ শুরু হয়, যা ২০২১ খ্রিস্টাব্দের জুলাই মাসে পুরোপুরি শেষ হবে বলে আশা করা হচ্ছে।

পরিবহন
সিরুচেরি মূল বাসস্টপটি রয়েছে সিপকটের দিকে রাজীব গান্ধী সালাইয়ের ওপর। বাস পরিষেবার মাধ্যমে সরাসরি সঈদাপেট, কেলমবক্কম, আদিয়ার, তিরুবান্মিয়ুর, তিরুপোরূর, তাম্বরম, কোবলম, চেন্নাই সেন্ট্রাল, ব্রডওয়ে, অম্বাত্তুর, শোলিঙ্গনলুর যাওয়া যায়।

জনতত্ত্ব
২০১১ খ্রিস্টাব্দে ভারতের জনগণনা অনুসারে সিরুচেরির জনসংখ্যা হয় ১,৩৪৬ জন, যেখানে পুরুষ ৬৬৯ জন ও নারী ৬৭৭ জন অর্থাৎ প্রতি হাজার পুরুষে ১,০১২ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ১৬৪ জন যেখানে শিশুপুত্র সংখ্যা ৮৯ জন এবং শিশুকন্যা সংখ্যা ৭৫ জন। জনসংখ্যা অনুপাতে শিশু ১২.১৮ শতাংশ। লোকালয়ের সাক্ষরতার হার ছিল ৮০.৬৩ শতাংশ যেখানে পুরুষ সাক্ষরতার হার ৮৩.৭৯ শতাংশ ও নারী সাক্ষরতার হার ৭৭.৫৭ শতাংশ। এখানে মোট পরিবার সংখ্যা ৩৩৫ টি। মোট তফশিলি জাতি ও তফশিলি উপজাতি যথাক্রমে ৬১২ ও ১৭৭ জন। মোট শ্রমজীবী ৫৩৫ জন।

তথ্যসূত্র

চেন্নাইয়ের শহরতলি
আলাকা ইমারেত মসজিদ

আলাকা ইমরেত মসজিদ ( ) বা ইশাক পাশা মসজিদ ( ), আক্ষরিক অর্থে "রঙিন মসজিদ", গ্রিসের থেসালোনিকিতে অবস্থিত, ১৫শ শতাব্দীর একটি অটোম্যান স্থাপত্যশৈলীর মসজিদ।

স্থাপত্যশৈলী 
মসজিদটি অটোম্যান সম্রাজ্যের প্রাক্তন প্রধানমন্ত্রী ইশাক পাশার নির্দেশে ১৪৮৪ অথবা ১৪৮৭ সালে নির্মিত হয়েছিল। মসজিদটি সালাত আদায়ের স্থান ও একটি ইমারেত (তুরস্কের সরকারি দাতব্য লঙ্গরখানা) সহ নির্মিত হয়েছিল। বর্তমানে মসজিদ এবং ইমারেতটি আর ব্যবহার হচ্ছে না। মসজিদটি ইংরেজি অক্ষর 'T'-এর উল্টা সমতল পরিকল্পনায় নির্মিত যা প্রাথমিক অটোম্যান স্থাপত্যরীতির সাধারণ বৈশিষ্ট্য। মূল নামাজ আদায়ের ঘরটি দুটি বড় গম্বুজ দ্বারা আচ্ছাদিত, এছাড়া পাঁচটি ছোট গম্বুজ দ্বারা আবৃত একটি পোর্টিকো রয়েছে। নির্মাণের সময় মসজিদে একটি মিনার ছিল। ১৯১২ সালের পরে থেসালোনিকি গ্রীক সেনাবাহিনী কর্তৃক মুক্ত করে আধুনিক গ্রিসের সাথে যুক্ত করে। এসময় গ্রিক সেনাবাহিনী মসজিদের মিনার ধ্বংস করে। মিনারটির এখনও পুনর্নির্মাণ চলছে।

চিত্রশালা

তথ্যসূত্র 

গম্বুজসহ ধর্মীয় ভবন ও স্থাপনা
উইকিউপাত্তে স্থানাঙ্ক আছে
মসজিদ স্থাপত্য
গ্রিসের উসমানীয় মসজিদ
ইসলামি স্থাপত্য
১৫শ শতাব্দীর মসজিদ
গম্বুজসহ মসজিদ
শূল

শুল ঈশ্বর নিবাস পরিচালিত ১৯৯৯ সালের ভারতীয় হিন্দি ভাষার অ্যাকশন অপরাধ চলচ্চিত্র। রাম গোপাল বর্মা রচিত ও প্রযোজিত চলচ্চিত্রটি বিহারের রাজনীতিবিদ-অপরাধী জোট ও রাজনীতির অপরাধীকরণ এবং একজন সৎ পুলিশ অফিসারের জীবনে প্রভাব তুলে ধরা হয়েছে। এতে মনোজ বাজপেয়ী সৎ পুলিশ ইনস্পেক্টর সমর প্রতাপ সিং এবং সায়াজি শিন্দে রাজনীতিবিদ মোঃ শাহাবুদ্দিনের উপর ভিত্তি করে রচিত চিত্তবিকারগ্রস্থ অপরাধী-রাজনীতিবিদ বাচ্চু যাদব চরিত্রে অভিনয় করেছেন। শিল্পা শেট্টির অংশগ্রহণকৃত "ম্যাঁয় আয়ি হুঁ ইউপি বিহান লুঠনে" গানটি চার্টবাস্টার হয়ে ওঠে। এই চলচ্চিত্রটির স্বত্ব শাহরুখ খানের রেড চিলিজ এন্টারটেইনমেন্টের মালিকানাধীন।

চলচ্চিত্রটির কিছু অংশের শুটিং হয়েছে বিহারের মতিহারিতে। হায়দরাবাদের রাজ্য আইনসভায় ছবিটির চরম অবস্থার চিত্রায়ন হয়েছিল। চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে, এবং ভারতের আন্তর্জাতিক চলচ্চিত্র উত্সব এবং টরন্টো আন্তর্জাতিক চলচ্চিত্র উত্সবে প্রদর্শিত হয়। "ইন্ডিয়া টুডে" চলচ্চিত্রটিকে দশকের "সেরা পুলিশি চলচ্চিত্র" হিসেবে উল্লেখ করেছে।

অভিনয়শিল্পীদল 
 মনোজ বাজপেয়ী - ইনস্পেক্টর সমর প্রতাপ সিং
 রবীনা ট্যান্ডন - মঞ্জরি সিং, সমরের স্ত্রী
 সায়াজী শিন্দে - বাচ্চু "ভাইয়াজী" যাদব
 বিনীত কুমার - ইনস্পেক্টর তিওয়ারি
 গণেশ যাদব - ইনস্পেক্টর হুসেন
 বীরেন্দ্র সাক্সেনা - প্রবল প্রতাপ সিং, সমরের বাব
 নন্দু মাধব - লালজী যাদব
 সন্দীপ কুলকার্নি - গোপালজী
 নগেশ ভোসলে - সুধীর বিনোদ
 যশপাল শর্মা - লল্লান সিং
 শ্রী বল্লভ ব্যাস - ডি.এস.পি.
 রাজপাল যাদব - কুলি
 প্রতিমা কাজমি - বাচ্চু যাদবের মা
 নওয়াজুদ্দীন সিদ্দিকী - খাদ্য পরিবেশক
 শিল্পা শেট্টি - "ম্যাঁয় আয়ি হুঁ ইউপি বিহান লুঠনে" গানের নৃত্যশিল্পী

সঙ্গীত 

শূল চলচ্চিত্রটির সুরায়োজন করেছেন সন্দীপ চৌটা এবং গানের সুর করেছেন শঙ্কর-এহসান-লায়। গীত রচনা করেছেন সমীর। গানে কণ্ঠ দিয়েছেন কবিতা কৃষ্ণমূর্তি, শঙ্কর মহাদেবন, বেবি অনঘ, সপ্না আবস্তি, চেতন শশীতাল ও সুখবিন্দর সিং।

পুরস্কার 
জাতীয় চলচ্চিত্র পুরস্কার ১৯৯৯
 শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার - রাম গোপাল বর্মা
ফিল্মফেয়ার পুরস্কার
 শ্রেষ্ঠ অভিনয় বিভাগে ফিল্মফেয়ার সমালোচক পুরস্কার, ২০০০ - মনোজ বাজপেয়ী।
স্ক্রিন পুরস্কার
 শ্রেষ্ঠ খল অভিনয়শিল্পী বিভাগে স্ক্রিন পুরস্কার, ২০০০ - সায়াজি শিন্দে।

তথ্যসূত্র

বহিঃসংযোগ 
 

১৯৯৯-এর চলচ্চিত্র
১৯৯০-এর দশকের হিন্দি ভাষার চলচ্চিত্র
১৯৯০-এর দশকের অপরাধ নাট্য চলচ্চিত্র
১৯৯০-এর দশকের অপরাধ মারপিটধর্মী চলচ্চিত্র
ভারতীয় চলচ্চিত্র
ভারতীয় অপরাধ নাট্য চলচ্চিত্র
ভারতীয় অপরাধ অ্যাকশন চলচ্চিত্র
ভারতীয় রাজনৈতিক সহিংসধর্মী চলচ্চিত্র
ঈশ্বর নিবাস পরিচালিত চলচ্চিত্র
শঙ্কর-এহসান-লায় সুরারোপিত চলচ্চিত্র
আইটেম নাম্বার বিশিষ্ট চলচ্চিত্র
প্রতিশোধ বিষয়ক ভারতীয় চলচ্চিত্র
বিহার পুলিশের কাল্পনিক চিত্রায়ন
বিহারের পটভূমিতে চলচ্চিত্র
ভারতে দুর্নীতি সম্পর্কে চলচ্চিত্র
শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
ভারতের পটভূমিতে চলচ্চিত্র
তাফসির আল মাতুরিদি

{{Infobox book
| name =  তাওয়িলাতুল কুরআন 
| image = 
| caption = 
| alt = Cover
| author = আবু মনসুর আল-মাতুরিদি
| title_orig = তাওয়িলাতুল কুরআন ( তাওয়িলাত আহলে সুন্নাহ-নামেও পরিচিত)
| editor = 
| translator = 
| cover_artist = 
| country = মাওয়ারাননহর (মধ্য এশিয়া)
| language = আরবি, তুর্কি
| subject = তাফসির
| publisher = 
| publisher2 = 
| pub_date = 
| pages = 
| isbn = 
| preceded_by = 
| followed_by = কিতাবুত তাওহিদ
| wikisource = 
| notes      = 
}}তাফসির আল-মাতুরিদি হল - তাওয়িলাত আহলে সুন্নাহ (আরবি: تأويلات أهل السنة (আহলে সুন্নাহ-এর  ব্যাখ্যা) বা তাওয়িলাতুল কুরআন (আরবি: تأويلات القرآن) 'কুরআনের ব্যাখ্যা), যা তাফসির আল-মাতুরিদি''' (আরবি: تفسير الماتريدي) নামেই বেশি পরিচিত, এটি একটি শাস্ত্রীয় সুন্নি তাফসির (কুরআনের অনুচ্ছেদে), যা হানাফি আলেম আবু মনসুর আল-মাতুরিদি (মৃত্যুঃ ৩৩৩/৯৪৪) রচিত, যিনি আত তাবারির সমসাময়িক  ছিলেন।

আরও দেখুন 

 তাফসীরের তালিকা
 সুন্নি গ্রন্থের তালিকা

তথ্যসূত্র

বহিঃসংযোগ 
 তাফসির আল মাতুরিদি : সুরাতুল কদর (ইংরেজি অনুবাদ)  — Institute for the Revival of Traditional Islamic Sciences (IRTIS)
 তাবিলাতুল কুরআন:TE’VÎLÂTÜ’l-KUR’ÂN — İslâm Ansiklopedisi 

সুন্নি তাফসির
কুরআনের ব্যাখ্যা
কুরআন অনুবাদ
ইসলাম বিষয়ক বই
মাতুরিদি সাহিত্য
হানাফি সাহিত্য
কালাম
মাজমাউজ জাওয়াইদ

মাজমাউজ জাওয়াইদ ওয়া মানবাউল ফাওয়াইদ (আরবি: مجمع الزوائد ومنبع الفوائد ; ইংরেজি: Majmauz Zawaid wa Manbaul Fawaid  ) সংক্ষেপে মাজমাউজ জাওয়াইদ হল মুসলমানদের একটি প্রসিদ্ধ  হাদিস গ্রন্থের নাম, যা দ্বিতীয় পর্যায় ভুক্ত হাদিস সংকলনগুলোর একটি। এটি রচনা করেছিলেন আলি ইবনে আবু বাকার আল হায়সামি (১৩৩৫ বা ১৪০৪ খ্রিঃ) । এটি পূর্ববর্তী প্রাথমিক সংগ্রহগুলির 'অনন্য' হাদিস সংকলন ।

প্রশংসা
আল-কাত্তানি মাজমাউজ জাওয়াইদ সম্পর্কে বর্ণনা করন, "হাদীসের সর্বাধিক উপকারী বই থেকে প্রাপ্ত বরং এর তুলনা করার মতো কোন বই নেই এবং এর সমতুল্য রচনা এখনও হয়নি।" লেখক প্রতিটি হাদীসের সত্যতা সম্পর্কে ভাষ্য সরবরাহ করেন এবং কিছু বর্ণনাকারীর মূল্যায়ন করেন।

আরও দেখুন
 সুন্নি গ্রন্থের তালিকা
 সহীহ বুখারী
 সহীহ মুসলিম
 সুনান-এ-ইবনে মাজাহ
 সুনানে আবু দাঊদ 
 সুনান আল-তিরমিজী
 সুনানে নাসাই

তথ্যসূত্র

সুন্নি সাহিত্য
হাদিস সংকলন
হাদিস
সুন্নি হাদিস সংকলন
ইমাম নববির চল্লিশ হাদিস

নববির চল্লিশ হাদিস (আরবি : الأربعون النووية - আল আরবাউনান নাওয়াউইয়্যাহ) হল চল্লিশ হাদীস সংবলিত বই সমুহের মধ্যে একটি প্রসিদ্ধ বই, যা ইমাম আন-নববী রচিত চল্লিশটি হাদিসের সংকলন । যার বেশিরভাগ সহীহ মুসলিম ও সহীহ বুখারী থেকে চয়ন কৃত । হাদিসের এই সংগ্রহটি শতাব্দীকাল ধরে বিশেষভাবে মূল্যবান বলে বিবেচিত হয়েছে কারণ এটি ইসলামি আইনশাস্ত্রের অন্যতম নামী ও শ্রদ্ধেয় কর্তৃপক্ষের দ্বারা ইসলামি ধর্মীয় আইন বা শরীয়াহ-এর গোড়াপত্তনে অবদান রয়েছে । এই সংগ্রহটি একত্রিত করার ক্ষেত্রে এটিই ছিল লেখকের স্পষ্ট লক্ষ্য যে,- "প্রতিটি হাদিসই ধর্মের একটি মহান ভিত্তি (কায়িদা ʿআজিমা), ধর্মীয় পন্ডিতদের দ্বারা বর্ণিত 'ইসলামের অর্ধেক' বা ' এর তৃতীয়টি 'বা এর মতো, এবং এটিকে একটি নিয়ম হিসেবে এই চল্লিশটি হাদিসকে বিশুদ্ধ (সহিহ) হিসেবে শ্রেণীবদ্ধ করা হয়েছে ।" এই রচনাটি হাদিসের আরবাআনিয়াত ধারার সর্বাধিক প্রতিনিধি।

তথ্যসূত্র

আরও দেখুন 
 চল্লিশ হাদীস

বহিঃসংযোগ 
 Translation of Imam An-Nawawi's Forty Hadiths
 Forty Hadith Nawawi – English and Arabic
 Download Imam-Nawawis-Forty-Hadith-final pdf 

সুন্নি সাহিত্য
হাদিস সংকলন
হাদিস
ইসলামি আইন
ইসলামি ধর্মতত্ত্ব বই
ধর্মীয় আইন
ধর্মীয় আইন ব্যবস্থা
শরিয়ত
১২৬ নং ওয়ার্ড, কলকাতা পৌরসংস্থা

ওয়ার্ড নং ১২৬ রাজ্য পশ্চিমবঙ্গ এর কলকাতা পৌরসংস্থার বরো নং ১৬ (আগের ১৪)র একটি প্রশাসনিক বিভাগ। অঞ্চলটি সরশুনা এবং পশ্চিম বড়িশা নিয়ে গঠিত।

ভূগোল 
১২৬ নং ওয়ার্ডের উত্তরে হো চি মিন সরণি সীমাবদ্ধ; পূর্বদিকে ডায়মন্ড হারবার রোড; দক্ষিণে স্মরণ কালীটোলা রোড, নারায়ণ রায় রোড, কে কে রায় রোড এবং পশ্চিম বরিশা মাউজা; এবং পশ্চিমে পশ্চিম  বরিশা এবং সরসুনা মাউজা, বাগপোটা রোড, যাদব ঘোষ রোড এবং সরসুনা মেইন রোড ধরে টানা একটি লাইনের সাথে। 

ওয়ার্ডটি কলকাতা পুলিশের ঠাকুরপুকুর থানা পরিবেশন করে। 

বেহালা মহিলা থানা দক্ষিণ পশ্চিম বিভাগের অধীনে সমস্ত পুলিশ জেলাগুলিকে অন্তর্ভুক্ত, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর এবং হরিদেবপুর।

ডেমোগ্রাফিক্স 
ভারতের ২০১১ সালের আদম শুমারি অনুসারে, কলকাতা পৌর কর্পোরেশনের ১২৬ নং ওয়ার্ডের মোট জনসংখ্যা ছিল ৩১,৬৩১ জন, যার মধ্যে ১৫,৭৫৬ (৫০%) পুরুষ এবং ১৫,৮৭৫ (৫০%) মহিলা ছিলেন। 6 বছরের নিচে জনসংখ্যা ছিল ১,৯৮৩। ১২৬ নং ওয়ার্ডে মোট সাক্ষরতার সংখ্যা ছিল ২৭,৮০৩ (৬ বছরের বেশি জনসংখ্যার ৯৩.৭৮%)।

নির্বাচনের উপাত্ত 
ওয়ার্ডটি একটি সিটি পৌর কর্পোরেশন কাউন্সিলের নির্বাচনী অঞ্চল এবং বেহালা পশ্চিম বিধানসভা কেন্দ্রের একটি অংশ।

তথ্যসূত্র 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
আল-মুহাইমিন

মুহাইমিন (  ) আল্লাহর ৯৯টি নামের অন্যতম একটি নাম, যার অর্থ "পরিপূর্ণ" "রক্ষণাবেক্ষণকারী", "রক্ষক", "অভিভাবক", "প্রতিপালনকারী"।

কুরআনে 

 এটি কুরআনে সূরা আল-হাশরের ২৩ নম্বর আয়াত একবার এসেছে :

তথ্যসূত্র 

ইসলামে আল্লাহর নাম
কাসিমিয়ে মাদ্রাসা

কাসিমিয়ে মাদ্রাসা বা কাসিম পাশার মাদ্রাসা তুরস্কের ইল প্রদেশের মার্দিন শহরে অবস্থিত একটি পুরাতন মাদ্রাসা ()।

অবস্থান 
মাদ্রাসাটি পুরানো মর্দিন শহরের কেন্দ্রের দক্ষিণ-পশ্চিমে অবস্থিত। মাদ্রাসাটির উচ্চতা প্রায় ।

ইতিহাস 
আরাতুকিদ রাজবংশের আনাতোলীয় বেয়লিক এসা বে মাদ্রাসাটির প্রথম পৃষ্ঠপোষক। তবে ভবনটি পুরোপুরি নির্মাণের আগে ১৪০৭ সালে তিনি কারাকয়ুনলুর বিরুদ্ধে যুদ্ধে নিহত হন। শহরটি আক্কুয়েনলু তুর্কমেনীদের অধীনে আসার পর পুনরায় ভবনের নির্মাণকাজ শুরু করা হয়। আক্কুয়েনলু সুলতান মুইজ-আল-দীনের পুত্র কাসেম ভবনের নির্মাণকাজটি শেষ করে। এটি ১৪৬৯ সালে উদ্বোধন করা হয়।

১৯২৪ সালে তুরস্কের সমস্ত মাদ্রাসাগুলো ধর্মীয় জীবনের উপর একটি সাধারণ আক্রমণ এবং সমাজকে অধর্মীয়  করার একটি সর্বাত্মক প্রচেষ্টার মাধ্যমে বন্ধ করে দেওয়া হয়।

ভবন 
মূল ভবনটি আয়তক্ষেত্রাকার। অলঙ্কৃত প্রবেশ পথটি  দক্ষিণ দিক অবস্থিত। উঠোনে একটি জলাশয় আছে। জলাশয়ের জল সরু চেরা দিয়ে প্রবাহিত হয় যা মৃত্যু এবং পুল সিরাতের প্রতিনিধিত্ব করে (ইসলামী বিশ্বাসে জাহান্নামের উপর একটি সরু পথ যা স্বর্গের দিকে নিয়ে যায়)। শ্রেণিকক্ষগুলি জলাশয়টিকে ঘিরে অবস্থিত। শ্রেণিকক্ষের দরজার উচ্চতা ইচ্ছাকৃতভাবে কম রাখা হয়েছে যাতে শিক্ষার্থীরা প্রবেশের সাথে সাথে তাদের শিক্ষকদের সামনে শ্রদ্ধার সাথে মাথা নত করে।

হাতির ঘড়ি 
আইওয়ানের উত্তরে ইসমাইল আল-জাযারি নকশাকৃত একটি হাতির ঘড়ি রয়েছে। ইসমাইল আল-জাযারি আর্টুকলু বেইলিকের প্রাথমিক যুগের এক মুসলিম প্রকৌশলী।

তথ্যসূত্র 

১৪৬৯-এ প্রতিষ্ঠিত
তুরস্কের মাদ্রাসা
জিনজিরিলি মসজিদ, সেরেস

জিনজিরিলি মসজিদ ( ,তুর্কি ভাষায় অর্থ "শিকলের মসজিদ"), গ্রিসের উত্তরাঞ্চলীয় সেরেস শহরের একটি ঐতিহাসিক মসজিদ । সেরেসের দক্ষিণ-পশ্চিম কোনে অবস্থিত ষোড়শ শতকে নির্মিত মসজিদটির স্থাপত্যরীতিতে মিমার সিনানের স্থাপত্যকৌশলের প্রভূত বৈশিষ্ট্য বিদ্যমান।

বর্ণনা 
মসজিদটি শহরের দক্ষিণ-পশ্চিম কোণে অবস্থিত। এটি একটি মাঝারি আকারের মসজিদ। যেখানে পূর্ব, উত্তর এবং পশ্চিম দিকে দুইতলা বিশিষ্ট পোর্টিকোসহ একটি কেন্দ্রীয়, বর্গাকার নামাজের স্থান রয়েছে; কিবলা দক্ষিণ দিকে অবস্থিত, যখন প্রবেশ পথটি উত্তর দিক থেকে। কেন্দ্রীয় স্থানটি একটি গম্বুজ দ্বারা আচ্ছাদিত, অন্যদিকে পোর্টিকোগুলি শীর্ষস্থানীয় শিবিরের গম্বুজ দ্বারা। মিম্বর ভবনের দক্ষিণ-পশ্চিম কোণে অবস্থিত। এটি মার্বেল দ্বারা তৈরি, এবং গ্রিসে আজও টিকে থাকা অন্যতম সেরা মার্বেলের কাজের উদাহরণ। প্রবেশদ্বারে কলামগুলির মধ্যে ফাঁকা স্থানগুলির উপরে ছোট গম্বুজগুলি শীর্ষে একটি কলাম-সমর্থিত বারান্দা বৈশিষ্ট্যযুক্ত। মূল কাঠামোর গাঁথুনীতে ইট দিয়ে ঘেরা বা রুক্ষ পাথরের বৈশিষ্ট্য রয়েছে, বারান্দাটি পুরোপুরি চুনাপাথরের আশলারযুক্ত।

স্থাপত্য বৈশিষ্ট্য 
মসজিদটির স্থাপত্যরীতি এবং ভুমি পরিকল্পনা ও নকশায় ১৬শ শতাব্দীর শেষের দিকের অটোম্যান স্থাপত্যরীতির সাধারণ বৈশিষ্ট্য বিদ্যামান। এতে মিমার সিনানের স্থাপত্য কৌশল অনুসরণ করা হয়েছে, যা একই সময় ইস্তাম্বুলের মসজিদ্গুলিতে দেখা যায়।

চিত্রশালা

তথ্যসূত্র 

১৬শ শতাব্দীর মসজিদ
গম্বুজসহ ধর্মীয় ভবন ও স্থাপনা
উইকিউপাত্তে স্থানাঙ্ক আছে
মসজিদ স্থাপত্য
গ্রিসের মসজিদ
ইসলামি স্থাপত্য
গ্রিসের উসমানীয় মসজিদ
গম্বুজসহ মসজিদ
উসমানীয় সাম্রাজ্যের অধীনে মেসিডোনিয়া
ইসলামিক ইউনিয়ন অব হংকং

ইসলামিক ইউনিয়ন অব হংকং (), চীনের হং কং এর একটি ইসলামী দাতব্য এবং অলাভজনক সংস্থা। ইউনিয়নের সদর দফতর আম্মার মসজিদ এবং ওসমান রামজু সাদিক ইসলামিক সেন্টারে অবস্থিত।

ইতিহাস 
এই সংগঠনটি প্রায় ৮০ বছর আগে দক্ষিণ এশিয়া এবং উপকূলবর্তী দক্ষিণ-পূর্ব এশিয়ার মুসলমানরা প্রতিষ্ঠা করেছিলেন, যারা চীন প্রজাতন্ত্রের সাথে বাণিজ্য করতে ব্রিটিশ হংকংয়ে অবস্থান করতেন। ১৯৮০ সালে, ব্রিটিশ হংকং সরকারের দ্য কোম্পানিজ অধ্যাদেশের অধীনে আইনী সত্তা হিসাবে অন্তর্ভুক্তির প্রয়োজনীয়তা পূরণ করতে সংস্থাটির গঠনতন্ত্র সংশোধন করা হয়েছিল।

কার্যক্রম 
সংগঠনটি নিয়মিতভাবে বিভিন্ন ভাষায় যেমন ইংরেজী, ইন্দোনেশিয়, চাইনিজ এবং ফিলিপিনো তে বিভিন্ন ধরনের ক্লাস, যেমন সেলাই, দাওয়াহ, সূচিকর্ম, হস্তশিল্প, কম্পিউটার, ইংরেজী ভাষা, মার্শাল আর্ট, কুরআন, আযান ইত্যাদি নিয়ে থাকে।

আরো দেখুন 

 চীনে ইসলাম

তথ্যসূত্র

বহিঃসংযোগ 

 

প্রথাগত চীনা ভাষার লেখা থাকা নিবন্ধ
হংকং ভিত্তিক ইসলামি সংগঠন
টেট্রাডেকেন

টেট্রাডেকেন হলো একটি জৈব যৌগ। এটি একটি চোদ্দ কার্বন বিশিষ্ট সম্পৃক্ত হাইড্রোকার্বন। টেট্রাডেকেনের রাসায়নিক সংকেত হল C14H30। টেট্রাডেকেন চোদ্দটি কার্বন পরমাণু নিয়ে যে শৃঙ্খল গঠিত করে, তাতে তিনটি করে হাইড্রোজেন পরমাণু দুই প্রান্তের শেষ দুটি কার্বন পরমাণুর সাথে যুক্ত থাকে। আর দুটি করে হাইড্রোজেন পরমাণু বাকি অন্যান্য বারোটি কার্বন পরমাণুর প্রত্যেকটির সাথে যুক্ত হয়।

ভৌত ধর্ম 
টেট্রাডেকেন একটি বর্ণহীন তরল। জলের থেকে হালকা। এর ঘনত্ব ০.৭৬২ গ্রাম/সিসি।

তথ্যসূত্র 

জৈব যৌগ
হাইড্রোকার্বন
অ্যালকেন
তারাতলা

তারাতলা ভারতের পশ্চিমবঙ্গ, কলকাতার একটি পাড়া। এটি শহরের দক্ষিণ অংশে অবস্থিত।

অবস্থান 
তারাতলা কলকাতার দক্ষিণে অবস্থিত, গার্ডেন রিচে (পশ্চিম এবং উত্তর-পশ্চিম), বেহালা (দক্ষিণ ও দক্ষিণ-পূর্ব), মমিনপুর এবং মাঝেরহাট (উত্তর) এবং নিউ আলিপুর (পূর্ব) দ্বারা বেষ্টিত। তারাতলা আলিপুরের সাথে মাঝেরহাট ব্রিজের সাথে যুক্ত।

শিক্ষা প্রতিষ্ঠান 
তারাতলায় উচ্চতর পড়াশোনার জন্য অনেকগুলি শিক্ষা প্রতিষ্ঠান যেমন হোটেল ম্যানেজমেন্ট কোলকাতা, মেরিন ইঞ্জিনিয়ারিং ও গবেষণা ইনস্টিটিউট রয়েছে has

ভূগোল

পুলিশ জেলা 
তারাতলা থানাটি কলকাতা পুলিশের দক্ষিণ-পশ্চিম বিভাগের অন্তর্গত। কলকাতা-৭০০০৮৮-এর তারতলা রোডে ৬৩ নম্বরে অবস্থিত, এটি পুলিশ জেলাটির সীমানা রয়েছে, যা উত্তরের সাথে হিমান্ডার হার্বার রোড থেকে বন্দর কমিশনারের পশ্চিম সীমানা পর্যন্ত দক্ষিণাঞ্চলের পুরাতন বাজেট বাজেল রেলপথের দক্ষিণে বদ্ধ হয়; পূর্ব দিকে ডায়মন্ড হারবার রোড দিয়ে (রাস্তা বাদে) মাঝেরহাট ব্রিজ থেকে সিপিসি জমির চূড়ান্ত দক্ষিণের সীমা এবং কলকাতা পৌর সীমানার সীমাও রয়েছে। তারপরে বন্দর কমিশনার বন্দরভূমি পার্কটি রাজা সন্তোষ রোডের সংযোগস্থল দিয়ে এবং রাস্তাটি পেরিয়ে, পরে রাজা সন্তোষ রোডের দক্ষিণ পাশ দিয়ে সোজা পশ্চিমে ছুটে চলেছে যেখানে ডায়মন্ড হারবার রোডের সাথে দেখা হয়, মাঝেরহাট ব্রিজের উচ্চ স্তরের যোগাযোগ অংশটি, তারপরে দক্ষিণের দিকে ডায়মন্ড হারবার রোডের পূর্ব পাশ এবং মাঝেরহাট ব্রিজের মাঝেরহাটে রেললাইনের উত্তর সীমানা পর্যন্ত; দক্ষিণে ডায়মন্ড হারবার রোড থেকে সিপিসির চূড়ান্ত দক্ষিণ সীমানা স্তম্ভগুলি কলকাতা পৌর সীমানা বরাবর পশ্চিম-ওয়ার্ডগুলিতে অবতরণ করে, যেখানে এটি বনমালী নস্কর রোডের উত্তর দিক দিয়ে বনমালী নস্কর রোডের সাথে মিলিত হয়ে দক্ষিণে বাজ বাজেড রোডের সংযোগস্থল পর্যন্ত এবং সেখানে বামন বাজ রোডের সংযোগস্থল হয়। সিপিসি জমির পশ্চিম সীমানা; এবং পশ্চিমে সিপিসির পশ্চিম সীমানা বরাবর বুজে বাজেড রোড থেকে পুরানো বাজেট বাজেট রেলপথ লাইন ক্রসিং পর্যন্ত।

ডাক ঘর 
পোস্ট অফিসে (তারাতলা রোড এসও) এর পিন কোড হ'ল ৭০০০৮৮

তথ্যসূত্র 

দক্ষিণ কলকাতার পাড়া
উইকিউপাত্তে স্থানাঙ্ক আছে
কলকাতার পাড়া
১৪১ নং ওয়ার্ড, কলকাতা পৌরসংস্থা

ওয়ার্ড নং ১৪১, কলকাতা পৌরসংস্থা  কলকাতা পৌরসংস্থার বরো নং ১৫-এর একটি প্রশাসনিক বিভাগ। এটি ভারতীয় রাজ্য  পশ্চিমবঙ্গ এর গার্ডেনরিচ এ অবস্থিত বাদরতলা এবং রাজাবাগান এর অংশ নিয়ে গঠিত।

ভূগোল 
১৪১ নম্বর ওয়ার্ড উত্তরে হুগলি নদীর তীরে অবস্থিত; পূর্বদিকে হুগলি এবং গার্ডেন রিচ রোড, জেলিয়াপাড়া রোড, বাগদিপাড়া রোড এবং ভাগা খাল রোডের দক্ষিণ তীরের মধ্যে একটি রেখা রয়েছে; দক্ষিণে গার্ডেন রিচ রোড, ডাঃ আবদুল কবির রোড, জেলিপাড়া রোড এবং কৈলাশ মিস্ত্রি লেন; এবং পশ্চিমে হুগলি নদীর পূর্ব পাড়ে। 

ওয়াটগঞ্জ মহিলাদের থানা, ১৬ ওয়াটগঞ্জ স্ট্রিট, কলকাতা-৭০০ ০২৩ এ অবস্থিত এর অধিক্ষেত্রে অধীনে সমস্ত পুলিশ জেলার জুড়ে বিভাগ অর্থাৎ উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ। 

ভারতের ২০১১ সালের আদম শুমারি অনুসারে, কলকাতা পৌরসংস্থার ১৪১ নং ওয়ার্ডের মোট জনসংখ্যা ছিল ৪১,১৫২ জন, যার মধ্যে ২১,৪৫২ (৫২%) পুরুষ এবং ১৯,৭০০ (৪৮%) মহিলা ছিলেন। ৬ বছরের নিচে জনসংখ্যা ছিল ৫,৩৮৩। ১৪১ নং ওয়ার্ডে মোট সাক্ষরতার সংখ্যা ছিল ২,,৮৮০ (6 বছরের বেশি জনসংখ্যার 75.1.১৫%)।

নির্বাচনের উপাত্ত 
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং মতিয়াবুরুজের (বিধানসভা কেন্দ্র)

তথ্যসূত্র 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
রোড (চলচ্চিত্র)

রোড রাম গোপাল বর্মা প্রযোজিত ও রজত মুখার্জী পরিচালিত ২০০২ সালের ভারতীয় হিন্দি ভাষার পথ থ্রিলার চলচ্চিত্র। এতে শ্রেষ্ঠাংশে অভিনয় করে মনোজ বাজপেয়ী, বিবেক ওবেরয়, ও অন্তরা মালী। বাড়ি থেকে পালিয়ে যাওয়া প্রেমিক-প্রেমিকা অরবিন্দ (বিবেক ওবেরয়) ও লক্ষ্মী (অন্তরা মালী) দিল্লি থেকে যোধপুর যাওয়ার পথে এক হাইওয়েতে পাগল (বিজয় রাজ) ও হিচিকার বাবু (মনোজ বাজপেয়ী), যে কিনা ধারাবাহিক চিত্তবিকারগ্রস্থ খুনী হিসেবে হাজির হয়, বুদ্ধিমান ট্রাকচালক ইন্দরপাল (মকরন্দ দেশপাণ্ডে) এবং দায়িত্বজ্ঞানহীন পাগলাটে পুলিশের (সায়াজী শিন্দে) সাথে সাক্ষাৎ হয়।

অভিনয়শিল্পীদল
 বিবেক ওবেরয় - অরবিন্দ চৌহান
 অন্তরা মালী - লক্ষ্মী
 মনোজ বাজপেয়ী - বাবু
 সায়াজী শিন্দে - ইনস্পেক্টর সিং
 বিজয় রাজ - গ্রাম্য পাগল
 স্নেহল দাবি - পথচারী
 মকরন্দ দেশপাণ্ডে - ট্রাকচালক ইন্দরপাল
 গণেশ যাদব - বাংলোর দারোয়ান
 রাজপাল যাদব - ভানওয়ার সিং
 রাজ জ্যোৎশি - কিশান ভাই
 কোয়েনা মিত্র - "খুল্লাম খুল্লা" গানে নৃত্যশিল্পী

সঙ্গীত

তথ্যসূত্র

বহিঃসংযোগ
 

২০০২-এর চলচ্চিত্র
২০০০-এর দশকের হিন্দি ভাষার চলচ্চিত্র
২০০২-এর থ্রিলার চলচ্চিত্র
২০০২-এর পথ চলচ্চিত্র
ভারতীয় চলচ্চিত্র
ভারতীয় থ্রিলার চলচ্চিত্র
ভারতীয় নব্য-নোয়ার চলচ্চিত্র
ভারতীয় পথ চলচ্চিত্র
রাজস্থানে ধারণকৃত চলচ্চিত্র
রাজস্থানের পটভূমিতে চলচ্চিত্র
আইটেম নাম্বার বিশিষ্ট চলচ্চিত্র